מורשת המשפט בישראל

מורשת המשפט בישראל היא עמותה הפועלת להעלאת התודעה והידיעה בדבר הזיקה בין מקורות המשפט העברי לבין המציאות כאן והיום. העמותה עוסקת במחקרים ובפרסום ספרים, וכן בעריכת סמינרים, ימי עיון והשתלמויות לאנשי מקצוע, שופטים ומשפטנים, במערכת החינוך ולקהל הרחב.

==תולדות העמותה==
בשנת 1981 הוקמה העמותה ביוזמת משרד המשפטים במטרה לפעול להתאמת חוקי המדינה ופסיקות בית המשפט לערכי המשפט העברי. עם מייסדי העמותה נמנים: שופטי בית המשפט העליון לשעבר יצחק קיסטר וחיים כהן, מבקר המדינה לשעבר יצחק טוניק, הפרופסורים יצחק טברסקי ושמא פרידמן, והעסקן הציוני אלפונסו צבע. החוקר הראשי של העמותה הוא הרב פרופ' נחום רקובר,

העמותה מוציאה לאור ספרי מבוא וספרי עזר להנגשת מקורות המשפט העברי ויישומו כיום, ומחקרים בנושאים שונים. לעמותה מספר חוקרים המוציאים לאור ספרים העוסקים בנושאים משפטיים ומשווים בין המשפט הישראלי ומשפט העברי. פרויקט הדגל המחקרי של העמותה הוא סדרת הספרים חוק לישראל, בעריכתו של פרופ' רקובר, ואשר על כותביה נמנים מטובי החוקרים בתחום המשפט העברי. עניינה של הסדרה הוא "עריכה שיטתית ועדכנית של המשפט העברי כיסוד לחקיקה ולפסיקה על סדר חוקי מדינת ישראל", במסגרת הסדרה יצאו עד כה 11 מחקרים.

בתחום הסמינרים, המתקיימים בשיתוף משרד המשפטים, נערכו למעלה מ-90 סמינרים בנושאים משפטיים אקטואליים. ימי עיון, סדנאות ומשפטים מבוימים נערכו על ידי העמותה ובמערכת החינוך, בכיתות העליונות של החינוך הממלכתי והממלכתי-דתי, בהם לומדים התלמידים נושאים המשיקים בין משפט ומוסר, ולאחר מכן נערך משפט פומבי בו התלמידים הם הסניגורים, הקטגורים והשופטים. כמו כן העמותה מקיימת כנסי-מחקר בינלאומיים בהם משתתפים מומחים ומשפטנים מכל רחבי העולם.

בשנת ה'תשס"ז הוקמה הוועדה המייעצת של "מורשת המשפט בישראל", עליה נמנים מלומדים בעלי שם ואישי ציבור, ובהם: פרופ' ישראל אומן, פרופ' אלן דרשוביץ', פרופ' אלי ויזל, עו"ד ד"ר יעקב וינרוט, השופט צבי טל, סר זלמן כהן, הרב ישראל מאיר לאו, פרופ' נחום לאם, עו"ד פרופ' דוד ליבאי, עו"ד פרופ' יעקב נאמן, שיח' פרופ' עבדול פאלאצ'י, פרופ' ארווין קוטלר ופרופ' אהרן קירשנבאום.

==פרסומים==
לאורך השנים הוציאה העמותה פרסומים רבים, ביניהם:
* סדרת חוק לישראל - 11 כרכים על: [https://www.daat.ac.il/daat/vl/kahana-shomrim/kahana-shomrim02.pdf שומרים], [http://www.daat.ac.il/daat/vl/schirut/schirut01.pdf שכירות ושאילה], [http://www.mishpativri.org.il/hebrew/arvuttochen.htm ערבות], [https://www.daat.ac.il/daat/vl/damages/damages01.pdf נזיקין], [http://www.daat.ac.il/daat/vl/tohen.asp?id=428 עשיית עושר ולא במשפט], [http://www.daat.ac.il/daat/vl/tohen.asp?id=426 השבת אבידה], [http://www.daat.ac.il/daat/vl/shituf/shituf01.pdf שיתוף נכסים], [http://www.daat.ac.il/daat/vl/unger-neemanut/unger-neemanut01.pdf נאמנות בנכסים], [http://www.daat.ac.il/daat/vl/pgamim/pgamim01.pdf פגמים בחוזה], [http://www.daat.ac.il/daat/vl/vigoda-shlichut/vigoda-shlichut01.pdf שליחות], [https://mishpativri.org.il/researches/mashkon10-23.htm משכון ומשכנתא].
* מורה דרך במקורות המשפט העברי (1983)
* [https://www.daat.ac.il/daat/vl/talmod/talmod01.pdf ניבי תלמוד] (1990)
* אוצר המשפט - מפתח ביבליוגרפי של המשפט העברי ([https://www2.daat.ac.il/otzar/OtzarHamishpat.php מהדורה מקוונת)]
* [https://www.daat.ac.il/daat/vl/jewish-law-knesset/jewish-law-knesset01.pdf המשפט העברי בחקיקת הכנסת] (1988)
* [https://www.daat.ac.il/daat/vl/court/court01.pdf המשפט העברי בפסיקת בתי המשפט] (1989)
* [https://www.daat.ac.il/daat/vl/copyright/copyright01.pdf זכות היוצרים במקורות היהודיים] (1991)
* [https://www.daat.ac.il/daat/vl/environment/environment01.pdf איכות הסביבה - היבטים רעיוניים ומשפטיים] (1993)
* [https://www.daat.ac.il/daat/vl/tohen.asp?id=414 שלטון החוק בישראל] (1989)
* [https://www.daat.ac.il/daat/vl/tohen.asp?id=427 גדול כבוד הבריות - כבוד האדם כערך על] (1998)
* [http://www.daat.ac.il/daat/vl/Integration/Integration01.pdf לשילובו של המשפט העברי] (1999)
* [https://www.daat.ac.il/daat/vl/rakmesirut/rakmesirut01.pdf מסירות נפש - הקרבת היחיד להצלת הרבים] (2000)
* [https://www.daat.ac.il/daat/vl/rakmatara/rakmatara01.pdf מטרה המקדשת את האמצעים] (2000)
* [https://www.daat.ac.il/daat/vl/prat/prat01.pdf ההגנה על צנעת הפרט] (2006)
* [https://www.daat.ac.il/daat/vl/shavim/shavim01.pdf תקנת השבים - עבריין שריצה את עונשו] (2007)
* סודו של המשפט העברי – צדק משפט יושר ורחמים (2019)
* המותרות בתקנות הקהילות – הדאגה לחלש והמאבק בראוותנות (2022)

==קישורים חיצוניים==
* 
* 
* [https://www.daat.ac.il/he-il/mishpat_ivri/maamraim/rakover-moreshet ספרים ומחקרים של "מורשת המשפט בישראל"] באתר דעת

==הערות שוליים==

קטגוריה:חוקרי משפט עברי
קטגוריה:מכוני מחקר בישראל
קטגוריה:מכוני מחקר תורניים